Diari Oficial de la Generalitat Valenciana


Sumari del DOGV 8083, del 13-07-2017 (2017/6165)

Informació pública de la modificació puntual del Pla parcial de millora del sector 9.
-------------------------------------------------------------------------------------

### Dades del document

Número de DOGV
:   8083

Data del DOGV
:   13-07-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/6165


Data del document
:   16-06-2017

Organisme emissor
:   Ajuntament d'Elda

Tipus de document
:   Anunci

Descriptors 

:   * Elda
    * administració local
    * pla d'urbanisme

Informació pública de la modificació puntual del Pla parcial de millora del sector 9. [2017/6165]  
Resolució de l'òrgan ambiental i territorial  
Vist que, per part dels serveis tècnics municipals s'ha redactat un projecte de modificació puntual del Pla parcial de millora del sector 9 així com el document inicial estratègic, en els termes establits en la llei, que té per objecte:  
« [...] es proposa en primer lloc la modificació de l'apartat Aparcaments, del punt 1.8 Normes comunes, de l'article 1 de les normes urbanístiques del Pla parcial de millora del sector 9, a fi de regular l'exoneració del compliment de dotació de places de garatge mínimes en el propi edifici, permetent justificar el seu compliment en edificis pròxims en què existisca un excés respecte al mínim establit pel pla parcial. En cap cas es podrà reduir el nombre mínim de places previstes en el pla parcial.  
I en segon lloc, la correcció de la contradicció entre els diferents documents del pla parcial (memòria justificativa i normes urbanístiques), en els quals es regula l'estàndard d'aparcament previst per a l'ús terciari, situats tant en edificis residencials com en edificis d'ús exclusiu terciari, tal com s'ha exposat anteriorment.» Concretant respecte de la correcció de la contradicció existent quant a l'ús terciari, el següent: «[...], per a usos terciaris situats en parcel·les o edificis residencials, s'establirà 1 plaça cada 100 m² construïts d'ús terciari. Mentre que per a ús comercial situat en parcel·la exclusiva s'establirà 1 plaça per cada 25 m² construïts d'ús comercial.»  
  
Vist que, amb data 11 de juliol de 2016, s'emet informe tècnic complementari a la modificació proposada per l'arquitecta municipal.  
  
Vist que, amb data 19 d'abril de 2016 (notificada el 27.04.2016), es dicta providència per la regidora delegada de gestió i renovació urbana sostenible i urbanisme en virtut de la qual s'acorda el següent:  
«Primer. Crear una ponència tècnica denominada Comissió d'Avaluació Ambiental i Territorial, de suport a l'òrgan ambiental i territorial en l'exercici de les seues funcions, integrada pels funcionaris/àries de l'Ajuntament d'Elda, que a continuació s'indiquen, adscrits a les regidories competents en matèria d'Urbanisme i Medi Ambient:  
  
- La cap de Secció de Medi Ambient, Adoración Hernández Villaplana.  
- La cap de Secció d'Obres i Activitats, Ana Esther Galiano Mansilla.  
- L'arquitecta municipal, Lucía Boix Cayuelas.  
- L'arquitecta municipal, María Teresa Ponts Pérez.  
Segon. Designar Lucía Boix Cayuelas, com a presidenta, i Ana Esther Galiano Mansilla com a secretària de la Comissió d'Avaluació Ambiental i Territorial.  
La resta dels membres de la comissió tindran la condició de vocals.  
  
Tercer. Aprovar les següents normes de funcionament intern de la Comissió d'Avaluació Ambiental i Territorial: [...]»  
  
Vist que, després dels tràmits administratiu oportuns, amb data 26 d'octubre de 2016, el Ple de l'Ajuntament va adoptar els següents acords:  
Primer. Iniciar el procediment per a l'aprovació de la proposta de modificació puntual del Pla parcial de millora del sector 9 formulada pels serveis tècnics municipals i que té per objecte:  
«[...] en primer lloc la modificació de l'apartat Aparcaments, del punt 1.8 Normes comunes, de l'article 1 de les normes urbanístiques del Pla parcial de millora del sector 9, a fi de regular l'exoneració del compliment de dotació de places de garatge mínimes en el propi edifici, permetent justificar el seu compliment en edificis pròxims en què existisca un excés respecte al mínim establit pel pla parcial. En cap cas es podrà reduir el nombre mínim de places previstes en el pla parcial.  
  
I en segon lloc, la correcció de la contradicció entre els diferents documents del pla parcial (memòria justificativa i normes urbanístiques), en els quals es regula l'estàndard d'aparcament previst per a l'ús terciari, situats tant en edificis residencials com en edificis d'ús exclusiu terciari, tal com s'ha exposat anteriorment.»  
  
Segon. Remetre a l'òrgan ambiental i territorial municipal la proposta de modificació puntual del Pla parcial de millora del sector 9 i el document inicial estratègic, perquè duga a terme la seua avaluació ambiental i territorial estratègica, realitzant les actuacions previstes en els articles 50, 51 i concordants de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana i altra legislació sectorial que resulte d'aplicació.   
Tercer. Notificar l'acord que s'adopte als interessats.  
Vist que, amb data 28 d'abril de 2017, formulades les consultes corresponents, la Comissió d'Avaluació Ambiental i Territorial Municipal ha emés informe ambiental amb el següent contingut:  
Documentació presentada  
S'acompanya d'esborrany de la modificació i del document inicial estratègic, d'acord amb l'establit en l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP). La documentació es disposa en format paper i digital.  
Planejament vigent  
El Pla general vigent en el municipi és l'aprovat per la Comissió Territorial d'Urbanisme l'11 de juliol de 1985 i publicat en el DOGV de data 18 de juliol del mateix any.  
El Pla parcial de millora del sector 9 que desenvolupa la zona de sòl urbanitzable programat que la normativa urbanística vigent qualifica com subzona de desenvolupament residencial intensitat 1, clau P 11, va ser aprovat per Resolució del conseller de Territori i Habitatge el 24 de juny de 2005 i publicat en el BOP de data 8 de febrer de 2007.  
El sector compta amb un estudi de detall que va ser aprovat pel Ple, en sessió celebrada el 21 de desembre de 2007, i que va ser publicat en el BOP de data 3 de març de 2008.  
Les normes urbanístiques del Pla parcial del sector 9 arrepleguen, en el seu article 1, apartat 1.8 la reserva d'aparcament, i diuen el següent:  
«1. A l'interior de cadascuna de les parcel·les edificables es preveurà com a mínim 1 plaça per cada habitatge o estudi si es construeixen menys de 10 unitats. Si es construeixen més unitats, es reserva una plaça més, addicional, per cada 10 noves unitats residencials completes que s'edifiquen en la parcel·la.  
2. Per a ús comercial es preveurà una plaça per cada 25 m². construïts.  
Per a altres usos s'estarà al que es disposa en l'annex al Reglament de planejament de la Comunitat Valenciana.»  
En la memòria de l'ordenació del pla parcial, es justifica al punt 4.3.1 els estàndards aplicables a la reserva d'aparcaments en parcel·la privada, tenint en compte que era aplicable el contingut de l'article 10 de l'annex del Decret 201/1998, de 15 de desembre, del Govern Valencià, pel qual s'aprova el Reglament de planejament de la Comunitat Valenciana, que exigia:  
«1. Les reserves obligatòries d'aparcament en parcel·la privada seran les establides pel planejament, en la seua normativa urbanística, segons les necessitats de cada zona. En sòl urbanitzable residencial, mai seran inferiors als següents mòduls:  
Per cada habitatge, apartament, xalet o estudi, 1 plaça per unitat residencial si en la parcel·la es construeixen menys de 10 unitats. Si es construeixen més unitats, es reserva una plaça més, addicional, per cada 10 noves unitats residencials completes que s'edifiquen en la parcel·la.  
  
[...] Si els citats usos terciaris es localitzen en part dels edificis o de parcel·les residencials, la dotació prevista en l'epígraf anterior s'incrementarà en 1 plaça addicional per cada 100 m² construïts d'ús terciari.»  
  
A manera de resum i justificació del compliment d'aquest article, la memòria del pla parcial arreplega el següent:  
«El pla parcial preveu una densitat de 68 habitatges per hectàrea, la qual cosa significa un total de 985 habitatges (68 x 14,492328). D'aquesta previsió es desprén una reserva privada de 985 + 98 = 1.083 places d'aparcament. A aquesta xifra cal afegir la corresponent a l'edificabilitat terciària, a raó de una plaça per cada 100 m² de sostre destinats a aquest ús. La previsió del pla parcial és de 19.547,42 m² d'ús comercial i terciari, la qual cosa comporta la necessària reserva de 195 noves places d'aparcament. En total, doncs, la necessitat de places d'aparcament per a l'àmbit del pla parcial en parcel·les privades es concreta en 1.278 places (1.083 + 218). Aquestes necessitats es garanteixen en concretar-se en les normes urbanístiques l'obligatorietat del compliment de l'article 10 transcrit.»  
Quant a la ubicació de les places de garatge, es tindrà en compte el regulat en l'article 2.2 Usos, de les normes urbanístiques del pla parcial:  
  
«Usos compatibles:  
a) Terciari o comercial en planta baixa  
b) Resta d'usos permesos per a la zona 32 del Pla general»  
I en l'article 8, capítol 5, títol III de les normes urbanístiques del Pla general vigent s'arrepleguen els usos admesos per a la zona amb clau 32:  
«(...) Hoteler, hosteler, comercial, oficines, sanitari-assistencial, educatiu, esportiu, sociocultural, religiós, recreatiu i garatges.»  
Per la qual cosa, les ubicacions adequades per a construir les places de garatge seran la planta soterrani i la planta baixa.  
Justificació  
La capacitat d'un solar per a ser utilitzat en la seua planta soterrani com a garatge queda condicionada per les seues dimensions (profunditat i geometria).   
Els paràmetres urbanístics fixats pel pla parcial són:  
Superfície mínima de parcel·la: 240 m²  
Front mínim de parcel·la: 20m   
Cercle inscrit mínim de diàmetre: 12 m  
Ocupació en planta soterrani 22 m  
Valga com a exemple un solar en cantonada amb la superfície mínima permesa de 240 m² de sòl i en la qual es permet ocupar en planta soterrani 280 m², sobre el qual es construeixen, en planta baixa 150 m² d'ús terciari, i en les plantes superiors, 17 habitatges. D'acord amb la normativa, el nombre mínim de places de garatge serien 19. Tenint en compte que la superfície mitjana d'una plaça de garatge consumeix almenys 25 m² de sòl incloent part proporcional de carrils de circulació, al que ha d'afegir-se, rampes d'accés i nuclis de comunicació, en funció de la morfologia del solar, és molt probable que físicament siga impossible la seua execució. Per la qual cosa el promotor es veuria obligat a consumir la planta baixa per a aquest ús, i fins i tot així, en aquest cas, seguiria sense complir amb el nombre mínim de places.  
El fet de consumir la planta baixa terciària per a l'ús garatge, produiria un empobriment comercial del sector i una elevació, per tant, del preu dels locals comercials.  
Dit l'anterior, no obstant açò, no podem contemplar l'exoneració als privats d'aquesta obligació, atés que ens trobem en un sector amb un pla parcial de recent aprovació i tenint en compte que un dels problemes de les ciutats és precisament la necessitat d'aparcaments.  
  
Per l'exposat, es justificaria una adequació de la normativa urbanística del Pla parcial de millora del sector 9, que regulara les condicions d'exoneració del compliment de dotació de places de garatge mínimes en el propi edifici, en aquells solars que no complisquen amb els requisits exposats en aquest informe, sempre que es justifique la impossibilitat o especial dificultat tècnica o econòmica d'execució de les places de garatge en planta soterrani, i la possibilitat de justificar el compliment de la dotació exigible en altres solars on existisca excés respecte a la dotació mínima exigible.  
D'altra banda, la regulació continguda en el pla parcial sobre la dotació d'aparcament corresponent a l'edificació terciària, pot donar lloc a confusió.   
Les normes urbanístiques del pla parcial estableixen que es disposarà una plaça d'aparcament per cada 25 m²t d'ús comercial, sense especificar la seua ubicació. No obstant açò, en la memòria justificativa del pla parcial, com ja s'ha desenvolupat abans, s'estableix 1 plaça per cada 100 m²t destinat a ús terciari localitzat en edificis o parcel·les residencials.  
En la mateixa memòria justificativa, es diu que respecte de la reserva d'aparcament del sector en parcel·la privada és aplicable el reglament de planejament (Decret 201/1998), que en l'article 10 del seu annex arreplega:  
« [...] La reserva d'aparcament corresponent als usos terciaris previstos en parcel·les específiques de sectors residencials serà la regulada per als sectors terciaris en l'article 13 d'aquest annex. Si els citats usos terciaris es localitzen en part dels edificis o de parcel·les residencials, la dotació prevista en l'epígraf anterior s'incrementarà en 1 plaça addicional per cada 100 m² construïts d'ús terciari»  
  
L'article 13 de l'annex regula:  
«S'estableixen els següents mòduls mínims de reserva obligatòria d'aparcament en parcel·la privada, a complir en funció de l'ús concret proposat en aquestes:  
Per a usos comercials o recreatius, 1 plaça per cada 25 m² construïts.  
  
Per a ús hoteler o d'apartament turístic subjecte a la normativa sectorial reguladora d'aquests, 1 plaça per cada 200 m² construïts, havent de preveure's aparcament per a autobusos quan siga possible i necessari.  
  
Per a usos hostelers, 1 plaça per cada 50 m² construïts.  
Per a altres usos terciaris diferents als anteriorment regulats, 1 plaça per cada 100 m² construïts.  
Pel que basant-nos en aquest, entendrem que, per a usos terciaris situats en parcel·les o edificis residencials, s'establirà 1 plaça cada 100 m² construïts d'ús terciari. Mentre que per a ús comercial situat en parcel·la exclusiva s'establirà 1 plaça per cada 25 m² construïts d'ús comercial.   
Objecte de la modificació  
Es proposa en primer lloc la modificació de l'apartat Aparcaments, del punt 1.8 Normes comunes, de l'article 1 de les normes urbanístiques del pla parcial de millora del sector 9, a fi de regular l'exoneració del compliment de dotació de places de garatge mínimes en el propi edifici, permetent justificar el seu compliment en edificis pròxims en el què existisca un excés respecte al mínim establit pel pla parcial. En cap cas es podrà reduir el nombre mínim de places previstes en el pla parcial.  
  
I en segon lloc, la correcció de la contradicció entre els diferents documents del pla parcial (memòria justificativa i normes urbanístiques), en els quals es regula l'estàndard d'aparcament previst per a l'ús terciari, situats tant en edificis residencials com en edificis d'ús exclusiu terciari.  
El punt 1.8 Normes comunes, de L'article 1, de les normes urbanístiques del Pla parcial de millora del sector 9, amb la modificació que es pretén, quedaria redactat de la següent forma:  
Planejament modificat  
Art. 1 Disposicions generals  
1.8 Normes comunes  
Aparcaments  
1. A l'interior de cadascuna de les parcel·les edificables es preveurà com a mínim 1 plaça per cada habitatge o estudi si es construeixen menys de 10 unitats. Si es construeixen més unitats, es reserva una plaça més, addicional, per cada 10 noves unitats residencials completes que s'edifiquen en la parcel·la.  
2. Per a usos terciaris que es localitzen en part dels edificis o de parcel·les residencials, la dotació prevista en l'epígraf anterior s'incrementarà en 1 plaça addicional per cada 100 m² construïts d'ús terciari.  
  
3. Per a ús comercial situat en edifici o parcel·la exclusiva d'ús terciari, es preveurà una plaça per cada 25 m² construïts.  
4. Per a altres usos s'estarà al que es disposa en l'annex al Reglament de planejament de la Comunitat Valenciana.  
5. Quan el promotor de l'edificació, justifique la impossibilitat o especial dificultat tècnica o econòmica d'execució de les places d'aparcament en la pròpia parcel·la privada, podran optar per substituir aquest requeriment d'aparcament, per dotació de places en un altre edifici existent o futur.  
A aquest efecte, l'interessat haurà de sol·licitar de l'Ajuntament, amb caràcter previ a la sol·licitud de llicència, resolució expressa autoritzant la substitució del nombre de places d'aparcament per la seua ubicació en un altre edifici, en el qual la dotació de places de garatge siga superior a la mínima exigida i fins a un màxim de l'excés de places sobre la mínima. Les places adscrites per a justificar aquest compliment, hauran d'estar disposades per a ús previ a la finalització de les obres per a les quals se sol·licita la llicència, sent açò condició de la llicència. S'haurà de fer constar en el Registre de la Propietat aquesta vinculació.   
La sol·licitud de l'interessat haurà de ser motivada, acompanyant tots aquells documents justificatius d'impossibilitat o dificultat tècnica o econòmica de l'execució de les places establides, així com d'aquells que acrediten el compliment dels següents requisits que són exigibles en tot cas:  
a. Les places objecte d'assignació hauran d'estar situades en parcel·les o solars, situades en el propi Ssctor 9, o si està fora d'aquest, en un radi no superior a 350 m del solar objecte d'edificació.  
b. Per a acceptar aquesta assignació caldrà que l'interessat es comprometa a:  
- Que en l'edifici on se situe la/less plaça/places de garatge-aparcament existisca excés de places respecte dels estàndards establits per als seus propis habitatges i locals, d'acord amb la normativa urbanística aplicable a la data d'atorgament de la llicència d'aquest.  
- Ostentar la titularitat dominical de la/less plaça/places.  
- Vincular mitjançant expressa declaració protocolizada en escriptura pública, la/less plaça/places en qüestió a l'edifici en construcció, i inscriure aquesta afecció en el Registre de la Propietat, i sobre la finca que descriga la/les plaça/places de garatge afectades.  
Atés el que s'ha exposat, no s'atorgarà llicència per a l'execució de l'edificació projectada, sense la presentació de certificació del Registre de la Propietat, de l'anotació de l'esmentada vinculació sobre la finca, sobre la qual s'assignen la/les plaça/places. Aquesta anotació haurà d'efectuar-se sobre finques registrals independents, l'ús de les quals, en la declaració d'obra nova efectuades, haja sigut precisament el de plaça de garatge.  
En el cas que la vinculació es pretenga sobre finca registral sobre la qual no hi haja inscrit cap edifici, serà imprescindible que compte amb llicència urbanística d'obra major, que contemple l'execució de garatges aparcaments en nombre que possibilite el compliment de la càrrega. La llicència d'ocupació de l'edifici amb places vinculades en un altre lloc quedarà condicionada a la prèvia o simultània llicència d'ocupació de l'edifici sobre el qual s'assignen la/les plaça/places.  
Consultes realitzades  
Per part de l'òrgan ambiental municipal, conforme al que es disposa en l'article 51.1 de la LOTUP, la documentació presentada s'ha sotmés a consulta de:  
  
Consulta Informe Administració pública consultada  
29.12.16 24.01.17 Conselleria d'Habitatge, Obres Públiques i Vertebració del Territori. Servei Territorial d'Urbanisme (Alacant)  
29.12.16 26.01.17 PATRICOVA  
29.12.16 23.02.17 Regidoria de Comerç  
29.12.16 21.03.17 Conselleria d'Economia Sostenible, Sectors Productius, Comerç i Treball. Direcció General de Comerç i Consum  
  
  
Nota: els informes rebuts es poden consultar en la pàgina web www.elda.es una vegada s'emeta aquest IATE.  
  
Identificació i valoració dels possibles efectes sobre el medi ambient.  
Conforme a l'estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, la submissió al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, prèvia consulta a les administracions públiques afectades a les quals es refereixen els articles 48.d i 51.1 de la LOTUP.  
  
El Servei Territorial d'Urbanisme d'Alacant emet informe en data 12 de gener de 2017, manifestant en aquest que en la modificació proposada no s'adverteix que contravinga la normativa d'aplicació.  
  
La Sotsdirecció General d'Ordenació del Territori i Paisatge emet informe en matèria d'inundabilitat en data 19 de gener de 2017. El mateix s'assenyala que l'actuació proposada no està afectada pel Pla D'acció territorial de caràcter sectorial sobre prevenció del risc d'inundació a la Comunitat Valenciana.  
El Servei d'Ordenació i Planificació de Comerç, Consum i Artesania amb data 21 de març de 2017, informa favorablement la modificació proposada, i recomana que per a les places d'aparcament objecte d'assignació que se situen en parcel·les o solars del propi sector 9 s'establisca una distància màxima des del solar objecte d'edificació.  
La Secció de Comerç i Consum Municipal amb data 23 de febrer de 2017 emet informe en el qual s'estableixen una sèrie d'indicacions, i es conclou que no es posen objeccions a l'aprovació de la modificació.  
  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental, i al dret autonòmic mitjançant la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el previst en la legislació d'avaluació ambiental.  
Proposta d'acord  
Segons estableix l'article 51 de la LOTUP, per considerar, d'acord amb els criteris de l'annex VIII d'aquesta llei, que la modificació del pla avaluada, no influeix en altres plans o programes, no té incidència en el model territorial vigent en el municipi, ni produeix increment significatiu en el consum de recurs, no suposa afecció sobre elements del patrimoni natural i cultural i, tenint en compte les consultes realitzades, es pot concloure que el procediment d'avaluació ambiental simplificada és suficient per a determinar que la proposta de modificació puntual del Pla parcial de millora del sector 9 d'Elda, no presenta efectes significatius sobre el medi ambient.»  
Vist que, amb data 14 de juny de 2017, per la cap de Secció d'Obres i Activitats s'ha emés el corresponent informe proposta, indicant la legislació aplicable i el procediment administratiu a seguir.  
  
A la vista de tot l'exposat, d'acord amb el dictamen emés per la Comissió d'Avaluació Ambiental i Territorial Municipal, i de l'informe proposta que hi ha en l'expedient, en ús de les facultats que tinc legalment conferides d'acord amb el que es disposa en la Llei 7/1985, de 2 d'abril, reguladora de les bases de règim local, Llei 8/2010, de 23 de juny, de règim local de la Comunitat Valenciana i Llei 5/2014, de 25 de juliol, d'ordenació del territori, urbanisme i paisatge, resolc:  
  
  
Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual del Pla parcial de millora del sector 9 d'Elda, d'acord amb els criteris de l'annex VIII de la LOTUP, per no tenir efectes significatius sobre el medi ambient, corresponent continuar la tramitació de la modificació de pla conforme a la seua normativa sectorial, si bé haurà de complir-se el següent condicionant:  
  
- S'haurà d'establir que les places objecte d'assignació estaran situades en parcel·les o solars en un radi no superior a 350 m independentment de si estan o no dins del sector 9.  
Segons s'estableix en l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana no s'haguera procedit a l'aprovació del pla en el termini màxim de quatre anys des de la seua publicació. En tal cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
  
Segon. Ordenar la publicació de la present resolució en el Diari Oficial de la Comunitat Valenciana.  
  
Tercer. Comunicar la resolució de l'informe ambiental i territorial estratègic a l'òrgan promotor i al substantiu per a continuar el procediment d'aprovació de l'instrument de planejament d'acord amb l'establit en l'article 51 de la LOTUP.  
  
Recursos:  
Aquesta resolució no serà susceptible de cap recurs, sense perjudici dels que, si escau, siguen procedents en via judicial contenciosa administrativa contra la disposició de caràcter general que haguera aprovat el pla o programa, o bé, sense perjudici dels que siguen procedents en via administrativa contra l'acte, si escau, d'aprovació del pla o programa.  
  
Elda, 16 de juny de 2017.- La regidora delegada d'Urbanisme, Gestió i Renovació Urbana Sostenible, p. d. (R 03.03.2016; BOPA 22.03.2016): Pilar Calpena Poveda.